วิกิพีเดีย:น้องชายตัวน้อยเป็นคนทำ

ถ้าคุณถูกบล็อกจากการก่อกวน คุณสามารถอุกทรณ์บล็อกของคุณเสมอ แต่น่าเสียดายที่พวกก่อกวนมักพบว่าผู้ดูแลระบบที่ชอบละเมิดจะไม่ยอมปลดบล็อกผู้ก่อกวนหรือแม้แต่ไปไกลถึงขั้นป้องกันไม่ให้มีการอุทธรณ์เพิ่มเติมด้วยการป้องกันหน้าพูดคุยของพวกเขาหรือแก้ไขการบล็อก อย่างไรก็ตาม โปรดมั่นใจว่ามีวิธีหนึ่งที่แน่ชัดในการปลดบล็อกตัวเองและกลับไปแก้ไขบทความที่ผิดพลาดได้ แค่ใส่ความน้องชายตัวน้อยของคุณสิ!


**ทำไมการกล่าวหาน้องชายตัวน้อยของคุณได้ผล**
สาบานเลยนะว่าน้องชายตัวน้อยของชั้นเป็นคนทำ! ดูสิ่งสกปรกที่น้องทำสิ!
เนื่องจากการยอมรับว่าตนเองเป็นผู้ก่อกวนนั้น "ย่อม" ไม่ได้ผลอย่างแน่นอน คุณต้องโทษคนอื่นแทน คุณอาจโทษเพื่อนของคุณได้ และบางคนก็ทำเช่นนั้น แต่โอกาสที่คุณจะกล่าวโทษได้มากที่สุดก็คือสมาชิกในครอบครัว เนื่องจากพวกเขาอาจใช้คอมพิวเตอร์เครื่องเดียวกันกับคุณก็ได้ มีโอกาสที่ข้อมูลเหล่านั้นจะไม่ปรากฏบนวิกิพีเดียอยู่แล้ว พวกเขาจึงไม่มีวันรู้ คุณคงไม่พยายามโยนความผิดให้กับพี่ ลูกพี่ลูกน้อง หรือพ่อแม่ของคุณ เพราะพวกเขาควรจะเป็นผู้ใหญ่และอยู่เหนือ "สิ่งนั้น" นั่นก็เหลือแค่คุณกับน้องชายตัวน้อยแน่นอน เด็กเล็กและเด็กชายมักสร้างปัญหาให้คนอื่น ดังนั้น ตรรกะที่ทำให้เชื่อได้ว่าเด็กชายอายุ 5–8 ขวบจะเป็นคนเจ้าเล่ห์และเกเรมากเป็นพิเศษ และมักเป็นประเภทที่แทนที่บทความด้วยคำว่า "อึ" "ชิ้งฉ่อง" และคำที่ไม่เหมาะสมกับคำไร้สาระอื่น ๆ สมบูรณ์แบบ!


**แต่ถ้าเราไม่มีน้องชายตัวน้อยหล่ะ?**

แล้วไง? คุณก็โกหกไปอยู่ดี แค่อ้างว่ามีสิ ผู้ดูแลระบบที่ดูคำขอปลดบล็อกของคุณคงไม่รู้ว่าคุณมีพี่น้องกี่คนกันแน่ ถ้าดีกว่าคือพวกเขาสันนิษฐานว่าสุจริตใจ และเนื่องจากเราได้เลือกบุคคลที่เหมาะที่สุดในการใส่ความ พวกเขาก็คงไม่มีทางเลือกอื่นนอกจากน้อมรับสิ่งนี้! คุณจะได้คะแนนเพิ่มถ้าให้สัญญาไม่ให้น้องชายอยู่หน้าคอมพิวเตอร์อีกเนื่องในสิ่งที่เขาก่อ ปัง! ปลดบล็อกทันที และคุณก็ปลอดโปร่ง - จนกระทั่งคุณก่อนกวนอีกบทความแน่นอน และคุณสัญญาไว้แล้วว่าจะไม่ให้น้องชายเล่นคอมพิวเตอร์อีก กระนั้น คุณไม่เคยกล่าวว่าคุณมีน้องชายตัวน้อยเพียงคนเดียว...

**ถ้าผู้ดูแลระบบรู้เกี่ยวกับข้ออ้างน้องชายตัวน้อย?**
ลูกแมวชั้นเป็นคนทำ" อาจมีประโยชน์ถ้าคุณสร้างบทความที่ถูกลบฐานไม่มีความหมาย
ลองอ้างเป็นครูที่แสดงให้ชั้นเรียนเห็นว่าทำไมคุณไม่สามารถไว้วางใจวิกิพีเดียสิ! เราชอบเมื่อผู้คนเข้ามารบกวนเว็บไซต์เพื่อพิสูจน์ประเด็นบางอย่าง เราจะไม่เพิกเฉยต่อการปัดตกข้ออ้างของคุณโดยมองว่าเป็นเรื่องโกหกแบบเด็ก ๆ และเราคิดว่าการกระทำใด ๆ ที่ครูทำนั้นมีเหตุผลสมควร อันที่จริง ถ้าคุณเป็นครู จริง ๆ แผนการสอนอันชาญฉลาดบางส่วนที่คล้ายกับการทำลายล้างวิกิพีเดีย เพื่อแสดงให้เห็นถึงความไม่น่าเชื่อถือ ได้แก่:
*สอนความเท่าเทียมทางเชื้อชาติโดยกล่าวถึงนักเรียนกลุ่มน้อยด้วยคำพูดดูถูกเหยียดหยามทางชาติพันธุ์เท่านั้น,
*ห้ามการล่วงละเมิดทางเพศโดยให้ทุกคนในชั้นเรียนตีกันเอง,
*สอนเรื่องการรับประทานอาหารเพื่อสุขภาพโดยให้นักเรียนทำซินนามอนชาเลนจ์ หรือแม้แต่ไทด์พอตชาเลนจ์,
*การต่อต้านความรุนแรงจากกลุ่มอาชญากรโดยการเข้าร่วมกลุ่มอาชญากร,
*สอนให้รู้ถึงความสำคัญของการป้อนกันอัคคีภัยโดยการเล่นกับไม้ขีดไฟในปั๊มน้ำมัน

ถ้าจะให้กระจ่าง การก่อกวนวิกิพีเดียนั้นเป็นทางเลือกที่ดีกว่าการอธิบายว่า:
*วิกิพีเดียไม่ใช่ข้อมูลคงที่
*วิกิพีเดียเขียนโดยอาสาสมัคร (ไม่ใช่นักวิชาการที่ได้รับการรับรอง)
*วิกิพีเดียหลีกเลี่ยงแหล่งค้นคว้าต้นฉบับ
*วิกิพีเดียเป็นเพียงแค่การสรุปแหล่งข้อมูลทางวิชาการและข่าว (ซึ่งเป็นแหล่งข้อมูลที่ดีสำหรับเอกสารการวิจัย)

**บอกตามตรงเถอะ...**

อย่าพยายามโยนความผิดให้คนอื่น เรารู้เพียงว่าที่อยู่ไอพีหรือบัญชีของคุณมีการแก้ไขที่ไม่ควรเกิดขึ้น—เราไม่สามารถบอกได้ว่าใครอยู่บนหน้าจอคอมพิวเตอร์หรืออุปกรณ์มือถือของคุณ ตามที่คุณอาจเดาได้จากการมีอยู่ของเรียงความนี้ นี่เป็นคำขอปลดบล็อกทั่วไปมาก และไม่ได้รับการยอมรับ อันที่จริง ถ้าคุณเป็นผู้ใช้ที่ลงทะเบียน สิ่งนี้รับประกันว่าคุณจะไม่ได้รับการปลดบล็อก เพราะถ้าเป็นจริง นั่นหมายความว่าบัญชีของคุณถูกรุกรานและต้องถูกบล็อกต่อไปด้วยเหตุผลด้านความปลอดภัยและแหล่งที่มา โปรดดูลิงก์บางส่วนด้านล่างเพื่อดูข้อมูลเพิ่มเติมเกี่ยวกับวิธีการร้องขอการปลดบล็อกอย่างถูกต้อง

การดูหมิ่นสติปัญญาของผู้ดูแลระบบถือเป็นสิ่งสุดท้ายที่บุคคลผู้ถูกบล็อกควรจะทำ และในความเป็นจริง สิ่งนี้มักแสดงให้เห็นว่าบุคคลนั้นไม่สามารถเปลี่ยนแปลงได้ และแสดงให้เห็นเหตุผลในหลาย ๆ ทางว่าทำไมบุคคลนั้นไม่ควรได้รับการปลดบล็อก แต่หากยังไม่ได้ทำไปแล้ว กลับสูญเสียสิทธิพิเศษอื่น ๆ ไป


**ดูเพิ่ม**
 วิกิพีเดีย:ให้เชือกที่ยาวพอแก่พวกเขา- วิกิพีเดีย:การเหน็บแนมช่วยได้จริง- วิกิพีเดีย:บัญชีที่ถูกผูกมัด- บนอินเทอร์เน็ต ไม่มีใครรู้ว่าคุณเป็นหมา